CHOWทดสอบเดินเครื่องโรงไฟฟ้าโซลาร์ฯ”Iwaki” คาดCOD เม.ย.นี้ หนุนกำลังผลิตในญี่ปุ่นทะลุ59MW
CHOW ทดสอบเดินเครื่องโรงไฟฟ้าโซลาร์ฯ Iwaki กำลังการผลิต 26.68MW พร้อม COD เม.ย.นี้ หนุนกำลังผลิตไฟฟ้าในญี่ปุ่นทะลุ 59MW
12 มี.ค. 2561

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า การลงทุนและพัฒนาโครงการผลิตไฟฟ้าจากพลังงานแสงอาทิตย์ Iwaki ที่ลงทุนผ่านบริษัทย่อยทางอ้อมภายใต้โครงการการลงทุนแบบทีเคในประเทศญี่ปุ่น ในสัดส่วนร้อยละ 100  ซึ่งตั้งอยู่ในจังหวัดฟุกุชิมะ มีกำลังการผลิตติดตั้ง 26.68 เมกะวัตต์ ก่อสร้างแล้วเสร็จ 100%
ขณะนี้อยู่ระหว่างดำเนินการทดสอบการเดินเครื่องผลิตไฟฟ้าและอุปกรณ์ต่างๆ คาดว่าจะสามารถจำหน่ายไฟฟ้าเชิงพาณิชย์ (COD) ในเดือนเม.ย. 61 จึงทำให้บริษัทมีโครงการผลิตไฟฟ้าจากพลังงานแสงอาทิตย์ในประเทศญี่ปุ่นรวมทั้งสิ้น 9 โครงการ กำลังการผลิตรวม 59.03 เมกะวัตต์ และโครงการผลิตไฟฟ้าพลังงานแสงอาทิตย์ที่ติดตั้งบนหลังคา (rooftop) ในประเทศไทยมีกำลังการผลิตรวม 6.64 เมกะวัตต์ รวม 65.67 เมกะวัตต์
ทั้งนี้บริษัทยังคงมองหาโอกาสการลงทุนโครงการโรงไฟฟ้า จากพลังงานหมุนเวียนอย่างต่อเนื่องเพื่อให้บรรลุตามแผนกลยุทธ์เพื่อให้มีกำลังการผลิต 100 เมกะวัตต์ โดยเน้นการลงทุนในตลาดที่มีการเติบโตของความต้องการใช้ไฟฟ้าและมีนโยบายสนับสนุนจากรัฐบาล